คาดหุ้นสัปดาห์หน้าฟื้น
ศูนย์วิจัยกสิกรไทยคาดหุ้นไทยสัปดาห์หน้าฟื้น เก็งหุ้นรับผลดีเลือกตั้ง จับตาหนี้ยุโรป
11 มิ.ย. 2554

ศูนย์วิจัยกสิกรไทยคาดหุ้นไทยสัปดาห์หน้าฟื้น เก็งหุ้นรับผลดีเลือกตั้ง จับตาหนี้ยุโรป
บริษัท ศูนย์วิจัยกสิกรไทย จำกัด มองแนวโน้มตลาดหุ้นไทยในสัปดาห์หน้า (13-17 มิ.ย. 54) ว่าดัชนีมีโอกาสฟื้นตัว จากการเก็งกำไรหุ้นที่คาดว่าจะได้รับประโยชน์จากการเลือกตั้ง
โดยยังคงต้องติดตามปัจจัยภายนอกประเทศเป็นหลัก อันได้แก่ พัฒนาการของการแก้ปัญหาหนี้ในยูโรโซน ราคาน้ำมันตลาดโลก ตลอดจนการรายงานตัวเลขเศรษฐกิจสหรัฐฯ อาทิ ดัชนีราคาผู้บริโภค ดัชนีราคาผู้ผลิต และการผลิตอุตสาหกรรม 
ทั้งนี้ บล.กสิกรไทย คาดว่า ดัชนีจะมีแนวรับที่ 1,017 และ 988 จุด ขณะที่แนวต้านคาดว่าจะอยู่ที่ 1,042 และ 1,050 จุด ตามลำดับ